Lednice-Valtice

Kulturni krajolik Lednice–Valtice (češki: Lednicko-valtický areál) je UNESCO-va svjetska baština koja se proteže na 283,09 km² između naselja Lednice i Valtice na jugu Češke, pokrajina Južna Moravska (povijesna pokrajina Moravska), blizu gradova Břeclav i Mikulov. Ovaj kulturni krajolik je povezan s UNESCO-vim Rezervatom biosfere Pálava na granici s Austrijom koji pripada Karpatima. Tako čine jedinstven kompleks zaštićene kulturne i prirodne baštine kojega nema nigdje drugo na svijetu. Odlike Koncem 18. stoljeća, lokalni gospodari Lednice i Valtice, Obitelj Liechtenstein, su otpočeli izgradnju jedinsvenog rukom stvorenog kompleksa krajolika. Tijekom 19. stoljeća oni su stvorili golemi pejzažni park, koji je postao poznat kao "Vrt Europe", s dva središta: Dvorac Lednice (s okolnim selom) Dvorac Valtice (s okolnim naseljem), koji su još od 1715. bili povezani avenijom Bezruč. Ova dva mjesta i njihova avenija je Ledničkim jezerima (Lednické rybníky) povezan s gradom Hlohovec u Slovačkoj. Većina kompleksa je prekrivena borovom šumom (Boří les) koja je sojena s lugom uz rijeku Dyje. Pored pomenutih dijelova, u kompleksu se nalaze brojni veći ili manji paviljoni koji su često služili kao lovačke lože (češki: lovecký zámeček, njemački: Jagdschlösschen): Rajsna (njem.: Reistna = kolonada) je neoklasicistička kolonada na obronku brda iznad Valtice (poput glorijete) iz 1810-ih. Belvedere Rendezvous (ili Dijenin hram) - lovačka loža u obliku klasicističkog slavoluka iz 1810-ih. Kapela sv. Huberta (Kaple svatého Huberta) - neogotička građevina od stupova u borovoj šumi iz 1850-ih posvećena svecu zaštitniku lovaca. Granična kuća (Hraniční zámeček) je neoklasicistički dvorac izgrađen na mjestu starije utvrde na granici Donje Austrije i Moravske. Hram tri Gracije (Tři Grácie) - polukružna galerija s alegorijkim skulpturama "Znanosti, Muza i tri Gracije" iz 1820-ih. Jezerska kuća (Rybniční zámeček) Novi dvor (Nový dvůr, njem.: Neuhof = nova farma) - klasicistička farma iz 1809., koja se izvorno koristila za uzgoj ovaca, a danas konja. Apolonov hram (Apollónův chrám) - klasicistička lovačka loža iz 1810-ih na obali jezera. Lovačka loža (Lovecký zámeček) je neoklasicistička kuća iz 1806. Ivanov dvorac (Janohrad) su neo-gotička vještačka ruina (češ.: umělá zřícenina,njem.: künstliche Ruine) u obliku dvorca iz 1810. Minaret je neomaurski toranj visok 62 metra u vrtu dvorca Lednice iz 1804. godine koji danas služi kao opservatorij. Obelisk je podignut u spomen Mirovnog sporazuma u Campo Formio (1798.) Pohansko je lovačka loža u stilu ampir iz 1812. god. u kojoj se nalazi Gradski muzej Břeclava u kojemu su izloženi nalazi iz obližnjeg arheološkog lokaliteta Velikomoravskog grada. Lány - ampirska lovačka loža s početka 19. stoljeća. Vanjske veze Službena stranica Arhivirano 2011-06-15 na Wayback Machine-u (cz) Ostali projekti